Истраживачки задаци

* Извршите просторну и временску локализацију романа.

• Промишлајте о корелацији између обима романа и чињенице да радња у роману траје непуна десет дана.

• Дефинишите жанр романа у односу на комплексну и разноврсну проблематику којом се бави.

• Извршите карактероизацију главног јунака Родиона Романовича Раскољникова.

• Утврдите у каквој су корелацији профил интелектуалца, студента права и профил убице који он бира за себе.

• Изнесите сва промишлања о мотивим за убиство Аљоне Ивановне, који покрећу Раскољникова.

• Размотрите аспекте личности Аљоне Ивановне, зеленашице и „хришћанке“.

• Покушајте да одгонетнете са које филозофске позиције наступа Раскољников.

• Размишљајте о смислу макијавелистичке филозофије.

• Покушајте да са становишта сопствене стварности докажете актуелност идеје да циљ оправдава средства.

• Илуструјте отворену тему и доказима како се под привидом добра чине многа зла.

• Присетите се новинарских и филозофско-психололошких покушаја Раскољникова о којима се говори у роману и на основу њих докажите да убиство које он чини прераста оквире убиства – убиства с предумишљајем – фанатистичког чина и претвара се и идеолошко убиство.

• Утврдите у каквој је корелацији презиме главног јунака са претпоставкама из његовог текста објављеног у новинама.

• Размишљајте о расколу – расцепу личности који се дешава у њему и покушајте да одгонетнете шта је окидач за такво стање руководећи се сазнањем психологије да човек оно што му је најважније (најтеже) ставља на последње место списка тј. Потискује ( не размишла о Лизаветиној смрти, само о Аљониној, коју би иначе поново убио).

• Представите чланове породице Раскољникова и илуструјте атмосферу у којој живе његова мајка и сестра.

• Коментаришите први и потоње сусрете Раскољникова са мајком и сестром и образложите његово поншање са различитих аспеката.

• Протумачите релацију Раскољникова, човека који је починио злочин, према Лужину.

• Протумачите лик Лужина и кроз симболику његовог имена које се етимолошки везује за термин којим се именује прљава вода (чак сплачине тј. помије) уз адекватну аргументацију.

• У контексту симболике имена уведите нас у породицу чиновника Мармеладова.

• Упоредите профиле Раскољникова, интелектуалца – убице и, Соње Мармеладове проститутке – хришћанке.

• Објасните суштину наклоности ово двоје младих душа једно према другом.

• Пратите развој те наклоности до финала и епилога романа.

• Објасните суштину пријатељства на релацији Раскољников и Разумихин, уз посебан осврт на симболику имена.

• Утврдите етимологију презимена инспектора Порфирија и објасните његову катарзичну улогу у проналажењу пута за повратак ка целовитости бића и душе Раскољникова.

• Утврдите када се и како Раскољников враћа целовитости свога бића.

• Пронађите доказе за истинско оздрављење главног јунака и утврдите каква је улога Соње у свму томе.

• Сагледајте читаву ситуацију кроз мисао да љубав сваку врлину превазићи може и изнесите завршни став о Соњи Мармеладовој.

• У сличном контексту прокоментаришите и лик Свидригајлова и његових доброчинстава и катарзе која је и у његовом случају дошла кроз љубав, макар једнострану, али истинску и оплеменила га.

• Дефинишите и позиције Дуње и Разумихина у светлости епилога романа.